S-1016/2008

Ár 2008, mánudaginn 24. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1016/2007: Ákæruvaldið (L-kvk-nf K-kvk-nf) gegn J-kk-þgf B-kk-þgf G-kk-þgf (H-kk-nf I-kk-nf hrl.) sem tekið var til dóms hinn 18. nóvember sl. að lokinni aðalmeðferð.

Málið er höfðað með ákæru Lögreglustjórans á höfuðborgarsvæðinu, dagsettri 26. ágúst sl. á hendur ákærða, J-kk-þgf B-kk-þgf G-kk-þgf, kt. 000000-0000, Sólvallagötu 74, Reykjavík, “fyrir vopnalagabrot, með því að hafa aðfaranótt mánudagsins 31. desember 2007, átt Brno riffil no. 115708, án þess að hafa endurnýjað skotvopnaleyfi sitt, og að hafa ekki geymt nefndan riffil annars vegar og fimm haglaskot hins vegar í aðskildum og læstum hirslum, á heimili sínu á 1. hæð á sólvallagötu 74 í Reykjavík í umrætt sinn.

Þetta telst varða við 1. mgr. 12. gr. og 2. mgr. 23. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og jafnframt að Brno riffill no. 115708 og fimm haglaskot, sem hald var lagt á, verði gerð upptæk samkvæmt 1. mgr. 37. gr. vopnalaga nr. 16/1998.”

Málavextir

Fyrir liggur að mánudagsmorguninn 31. desember sl. fóru lögreglumenn inn í íbúð ákærða sem er byggð við fjölbýlishúsið, Sólvallagötu 74 hér í borg. Samkvæmt gögnum málsins var tilefni þessarar heimsóknar að vart hafði orðið við vatnsleka í kjallara fjölbýlishússins. Mun þá hafa komið í ljós að rafmagnssnúra lá milli sameignarinnar og íbúðar ákærða. Þegar lögreglumenn komu inn í íbúðina var þar að sjá riffil í byssutösku upp við ísskáp og einnig voru þar fimm haglabyssuskot á nálægri hillu.

Ákærði neitar sök. Hann kveðst ekki vita betur en að hann hafi verið með byssuleyfi á þeim tíma sem um ræðir. Hann kveðst þó játa það að hafa ekki verið byssuna í læstri hirslu þegar lögreglan kom inn til hans. Hann segist ennfremur ekki hafa átt neina sérstaka hirslu fyrir skotvopnið. Hann kannast við það að í fórum hans þarna hafi verið fimm haglaskot á hillu.

Meðal gagna málsins eru útprentanir úr rafrænu skotvopnakerfi lögreglunnar. Gögn þessi geta ekki talist vera að öllu leyti glöggar heimildir um skotvopnaleyfi ákærða en S-kk-nf S-kk-nf lögreglufulltrúi hjá lögreglustjóranum á höfuðborgarsvæðinu hefur komið fyrir dóm og skýrt þau. Álítur dómurinn að það liggi fyrir að skotvopnaleyfi ákærða hafi verið runnið út 31. desember sl. þegar riffillinn og skotfærin fundust heima hjá honum.

Niðurstaða.

Með því að eiga riffil þann sem um ræðir án þess að hafa til þess gilt leyfi lögreglustjóra hefur ákærði gerst sekur um brot gegn 1. mgr. 12. gr. vopnalaga.

Samkvæmt 2. mgr. 23. gr. vopnalaga skulu skotvopn og skotfæri vera geymd í aðskildum, læstum hirslum. Skilja verður ákvæði þetta svo að það eigi aðeins við um skotvopn og skotfæri sem eiga saman. Því er ekki svo farið um skotin og riffilinn í þessu máli og verður ákærði því sýknaður af því ákæruatriði að hafa ekki geymt hlutina í aðskildum hirslum. Á hinn bóginn liggur það fyrir samkvæmt framburði ákærða að hann hafði ekki læsta hirslu á heimili sínu til þess að geyma muni þessa og ekki hefur komið fram hjá honum að hann hafi verið að nota þá, svo sem að hreinsa þá eða hirða um þá, í umrætt sinn. Hefur hann því brotið gegn 2. mgr. 23. gr. vopnalaga.

Viðurlög og sakarkostnaður

Ákærði hefur unnið sér til refsingar samkvæmt 1. mgr. 36. gr. vopnalaga og Refsing ákærða þykir hæfilega ákveðin 15.000 króna sekt og komi fangelsi í 2 daga, greiðist sektin ekki innan 4 vikna frá dómsbirtingu.

Samkvæmt 37. gr. vopnalaga skal gera upptæk til ríkissjóðs skotvopn, skotfæri, sprengiefni og skotelda, sem flutt hafa verið til landsins eða framleidd eru í landinu án heimildar eða finnast vörslulaus eða í vörslu manns án heimildar. Þetta ákvæði verður ekki skilið svo að í því felist fortakslaus skylda til þess að gera upptæk skotvopn manns þegar skotvopnaleyfi hans rennur út heldur verður að skilja það svo að skylduupptaka eigi við um skotvopn sem finnast í vörslu manns og hann hefur ekki fengið leyfi fyrir. Ber að sýkna ákærða af þessari kröfu ákæruvaldsins.

Dæma ber ákærða til þess að greiða verjanda sínum, H-kk-þgf I-kk-þgf hrl., 100.000 krónur í málsvarnarlaun en eftir málsúrslitunum ber að dæma að 50.000 króna málsvarnarlaun skuli greidd verjandanum úr ríkissjóði. Málsvarnarlaunin dæmast með virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, J-kk-nf B-kk-nf G-kk-nf, greiði 15.000 krónur í sekt og komi fangelsi í 2 daga, greiðist sektin ekki innan 4 vikna frá dómsbirtingu.

Ákærði greiði verjanda sínum, H-kk-þgf I-kk-þgf hrl., 100.000 krónur í málsvarnarlaun en 50.000 króna málsvarnarlaun greiðist verjandanum úr ríkissjóði.

P-kk-nf G-kk-nf